burgasdotpro/wikipedia huggingface dataset:
LG L Prime

LG L Prime je androidový smartfón, ktorý vyrába spoločnosť LG Electronics. Predstavený a uvedený bol v novembri 2014.
Obsahuje IPS kapacitný dotykový LCD displej s uhlopriečkou 5,0 palcov s rozlíšením 480 x 854 bodov s bodovou hustotou 196 ppi a operačný systém Android 4.4.2.
Poháňa ho procesor Quad-core 1,3 GHz, kapacita vnútorného úložiska je 8 GB, rozšíriteľná microSD kartou do 32 GB a pamäť RAM je 1 GB. 
Primárna kamera má 8 MP, sekundárna 1,3 MP. Batéria je odnímateľná Li-Ion s kapacitou 2460 mAh.
Petr Novotný

Petr Novotný môže byť:
LG Bello II

LG Bello II je androidový smartfón, ktorý vyrába spoločnosť LG Electronics. Predstavený bol v júli a uvedený v septembri 2015.
Obsahuje IPS kapacitný dotykový LCD displej s uhlopriečkou 5,0 palcov s rozlíšením 480 x 854 bodov s bodovou hustotou 196 ppi a operačný systém Android 5.1.1.
Poháňa ho procesor Quad-core 1,3 GHz Cortex-A7, kapacita vnútorného úložiska je 8 GB, rozšíriteľná microSD kartou do 32 GB a pamäť RAM je 1 GB. 
Primárna kamera má 8 MP, sekundárna 5 MP. Batéria je odnímateľná Li-Ion s kapacitou 2540 mAh.
LG Optimus GJ

LG Optimus GJ je hi-end androidový smartfón, ktorý vyrábala spoločnosť LG Electronics. Predstavený bol v máji a uvedený v júni 2013.
Obsahuje IPS kapacitný dotykový LCD displej s uhlopriečkou 4,7 palcov s rozlíšením 720 x 1 280 bodov s bodovou hustotou 312 ppi a operačný systém Android 4.1.2.
Používa systém na čipe Qualcomm APQ8064 Snapdragon S4 Pro s procesorom Quad-core 1,5 GHz Krait a grafický procesor Adreno 320. Kapacita úložiska je 16 GB, rozšíriteľná microSD kartou do 64 GB a kapacita pamäte RAM je 2 GB.
Primárna kamera má rozlíšenie 13 MP, sekundárna 1,3 MP.
Batéria je odnímateľná typu Li-Ion s kapacitou 2 280 mAh.
Jiří Novotný

Jiří Novotný môže byť:
Karel Novotný

Karel Novotný môže byť:
Peter Gajdoš

Peter Gajdoš (* 9. apríl 1959, Nitra) je slovenský vojak z povolania, trojhviezdičkový generál vo výslužbe. Od 23. marca 2016 do 20. marca 2020 bol ministrom obrany SR, nominant Slovenskej národnej strany, od roku 2017 tiež jej člen.
Vojenské pôsobenie.
Po absolvovaní Vojenského gymnázia SNP v Banskej Bystrici (1978) a Vysokej vojenskej školy pozemného vojska vo Vyškove (1982) sa stal veliteľom roty 8. mechanizovaného pluku v Bratislave. V rokoch 2010 až 2013 bol zástupcom Slovenska pri Vojenskom výbore NATO. Pred ministerskou funkciou bol v rokoch 2013 až 2016 1. zástupcom náčelníka Generálneho štábu OS SR.
Minister obrany Slovenskej republiky.
Po výhre SMER-SD vo voľbách v marci 2016 a utvorením koalície so Slovenskou národnou stranou, MOST – HÍD a #SIEŤou sa stal 23. marca 2016 ministrom obrany SR ako nominant SNS. Na tento post bol vybratý priamo predsedom strany Andrejom Dankom, ktorý sa s generálom poznal už od 90. rokov, keď bol Gajdoš osobným tajomníkom vtedajšieho ministra Jána Siteka (SNS). Po Imrichovi Andrejčákovi je po dvadsiatich rokoch prvým bývalým vojakom v ministerskej funkcii. Pred nástupom do funkcie ubezpečoval, že bude plniť pro-NATO orientáciu, ktorá je súčasťou programového vyhlásenia vlády, hoci s ňou strana, ktorá ho nominovala, nesúhlasí. Pripomenul, že je apolitický a nie je členom SNS ani inej strany: „"Nie som straník, som len navrhnutý politickou stranou na funkciu ministra."“
Vláda Petra Pellegriniho, vrátane Petra Gajdoša, podala po februárových voľbách20. marca 2020 demisiu .
Povyšovanie politikov do vojenských hodností.
Na "Deň ozbrojených síl 2016" bol v Brezovej pod Bradlom ministrom obrany Petrom Gajdošom mimoriadne povýšený do hodnosti kapitán v zálohe, predseda Národnej rady, Andrej Danko (SNS). Jedným z dôvodov povýšenia bolo aj to, že sa Andrej Danko prihováral za zvýšenie rozpočtu pre armádu. Pred povýšením mal Danko hodnosť desiatnik v zálohe, polepšil si tak o osem hodností.
Krumlovsko-rokytenské slepence

Krumlovsko-rokytenské slepence je národná prírodná rezervácia, ktorú tvoria dve samostatné územia a to v okolí osady Rokytná a pod kostolom Sv. Floriana nad mestom Moravský Krumlov v okrese Znojmo. Územie spravuje orgán ochrany prírody AOPK ČR - RP Jižní Morava.
Ochrana.
NPR bola vyhlásená vyhláškou č. 183/2005 Zb. k ochrane prírodovedecky najhodnotnejšej časti geomorfologicky a mikroklimaticky členitého územia údolia riečky Rokytnej zahĺbenej v permských zlepencoch na juhovýchodnom okraji Boskovickej brázdy s výskytom druhovo mimoriadne bohatých rastlinných a živočíšnych spoločenstiev skál, lesostepí, lesov a vodných tokov. Medzi najvýznamnejších zástupcov rastlín patrí endemický klinček moravský, poniklec veľkokvetý alebo žerušničník srstnatý. Z bezstavovcov je na lokalite hojne zastúpená modlivka zelená, ďalej sa tu vyskytuje napr. pestroň vlkovcový, askalafus škvrnitokrídly, krasoň južný, fuzáč veľký, v prirodzenom úseku rieky Rokytnej bol potvrdený výskyt kriticky ohrozeného korýtka maliarskeho. Z legislatívne chránených druhov plazov sa v záujmovom území vyskytuje napr. jašterica zelená, užovka hladká, užovka obojková, z obojživelníkov ropucha bradavičnatá, z avifauny napr. strnádka lúčna, prepelica poľná, plamienka driemavá, dudok chochlatý, výr skalný, krkavec čierny.
Michal Institoris-Mošovský

Michal Institoris-Mošovský ("Institorisz de Mosócz"; * 9. september 1732, Bystrička – † 7. október 1803, Bratislava) bol slovenský spisovateľ, predstaviteľ osvietenského racionalizmu zemianskeho pôvodu.
Život.
Navštevoval školy v Ivančinej, Súľove, Necpaloch, Bratislave a Debrecíne. Pôsobil ako vychovávateľ u šľachticov v Bratislave a Turci. V rokoch 175658 študoval vo Wittenbergu, v roku 1758 bol evanjelickým farárom a profesorom na lýceu v Bratislave. Vlastnil bohatú zbierku kníh, ktoré daroval lyceálnej knižnici v Bratislave spolu s vlastnými rukopismi básní a úvah.
Monika Vrzgulová

PhDr. Monika Vrzgulová CSc. (rod. Kardošová; * 13. jún 1965, Trenčín) je slovenská etnologička.
V roku 1987 absolvovala Katedru etnografie a folkloristiky Filozofickej fakulty Univerzity Komenského v Bratislave. Pôsobí na Ústave etnológie a sociálnej antropológie SAV a venuje sa výskumu holokaustu na Slovensku. V rokoch 20052017 viedla Dokumentačné stredisko holokaustu v Bratislave.
Ján Kadavý

Ján Kadavý (* 7. apríl 1810, Jestřabí v Krkonoších, okr. Semily - † 11. august 1883, Martin) bol slovenský publicista českého pôvodu, vydavateľ, osvetový pracovník, hudobný skladateľ a učiteľ.
Vzdelanie, kariéra.
Základnú školu navštevoval v Křízliciach (část obce Jestřabí v Krkonoších), študoval v Trnave, na evanjelických lýceách v Bratislave a v Modre, v rokoch 1850-51 v ústave Budeč a súčasne prírodné vedy na polytechnickom ústave v Prahe (štúdiá nedokončil).
Život a dielo.
Bol všestranným národným kultúrnym a osvetovým pracovníkom. Je autorom vlasteneckých básní, najmä detských veršov a kratších próz. Ako hlásateľ česko-slovenskej vzájomnosti vydal knihu "Vzájemnost ...", v ktorej rozšíril Kollárovo chápanie slovanskej vzájomnosti. Angažoval sa za štúrovskú spisovnú slovenčinu, kvôli ktorej sa rozišiel s Kollárom. V roku 1843 bol účastníkom porady o uzákonení spisovnej slovenčiny v Hlbokom a zostavil prvú slovenskú čítanku.
Bol zberateľom slovenských ľudových piesní, hudobným teoretikom, autorom príručky o hudbe pre mládež "Malý spevák", bol redaktorom prvého dielu notovanej zbierky "Slovenské spevy". Ako zbormajster "Slovenského spevokolu" v Martine rozširoval jeho repertoár pôvodnými skladbami i úpravami ľudových piesní. Jeho zborovú tvorbu reprezentujú skladby "Bratislava", "Vlasť moja", "Čo čušíš", "Nitra, milá Nitra", "Svätomartinský pochod".
Na Národnom cintoríne v Martine má hrob s náhrobným kameňom.
Kadavý ako vydavateľ.
Vydal viaceré diela slovenských spisovateľov:
Centrum vedecko-technických informácií Slovenskej republiky

Centrum vedecko-technických informácií Slovenskej republiky (skr. CVTI SR) je národné informačné centrum pre vedu, techniku, inovácie a vzdelávanie a zároveň vedecká knižnica, ktorá koordinuje činnosť a zabezpečuje prevádzku interdisciplinárnych výskumno-vývojových centier a národných infraštruktúr pre výskum, vývoj, inovácie a vzdelávanie. Okrem knižničných a vzdelávacích služieb vydáva rôzne publikácie, napr. ItLib alebo vedecko-popularizačný časopis Quark. CVTI SR je metodickou knižnicou s celoštátnou pôsobnosťou. 
Organizácia sídli v Bratislave na Patrónke v budove na Lamačskej ceste. Súčasným riaditeľom je Ing. Róbert Gálik, MBA.
Dejiny.
Bola pôvodne založená v roku 1938 ako Slovenská technická knižnica. V roku 2013 sa stalo CVTI Národný referenčný bod pre Open Access politiku Európskej komisie na Slovensku.
Od roku 2008 rozhodlo Ministerstvo školstva, že nákupy drahých prístupov k vedeckým bibliografickým databázam budú riešené centrálne cez CVTI. Prístup stál ročne asi 3,5 milióna eur a financovali ho z eurofondov. Projekt, z ktorého financovanie prístupu bežalo však v roku 2015 skončil. Kompetentní pracovníci v CVTI a ani na Ministerstve však neboli schopní zabezpečiť obnovu financovania a niektoré medzinárodné databázy poskytovali počas roka 2016 zdarma. Od januára 2017 však Elsevier jeden z najväčších vydavateľov prístup k svojim databázam (služby ScienceDirect a Scopus), zo Slovenska odstavil. Prestali fungovať aj databázy Reaxys a Knovel. Informácie o probléme vyšli najavo až v priebehu januára 2017 a vedeckú komunitu pobúrili. Prístup v priebehu niekoľkých týždňov obnovili.
Poslanie a hlavné činnosti.
Poslaním CVTI je podpora vedeckých a výskumných aktivít na Slovensku. Organizácia zabezpečuje správu knižničných a informačných fondov a poskytovanie knižnično-informačných služieb jednak klasickým spôsobom fyzických výpožičiek ako aj elektronicky. Zároveň zabezpečuje činnosť a prevádzku Centrálneho registra evidencie publikačnej činnosti (CREPČ) a Centrálneho registra evidencie umeleckej činnosti (CREUČ), na základe ktorých sú ďalej prerozdeľované prostriedky za vedu a výskum. Zabezpečuje aj prevádzku Centrálneho registra záverečných a kvalifikačných prác (CRZP) a antiplagiátorského systému.
Vydavateľská činnosť.
Centrum vedecko-technických informácií vydáva časopisy: "ITlib. Informačné technológie a knižnice", "Quark", "Transfer technológií bulletin" a "Vedecký kaleidoskop".
Július Bodnár

Július Bodnár (pseudonym "Branko Bradlan", "Uderiansky"; * 8. október 1870, Uderiná, okr. Lučenec - † 4. júl 1935, Nové Mesto nad Váhom, okr. Trenčín) bol slovenský folklorista, historik a spisovateľ.
Životopis.
Július Bodnár pochádzal z učiteľskej rodiny, mal 5 detí. Študoval na gymnáziu v Lučenci a Banskej Štiavnici, v roku 1890 maturoval, študoval teológiu v Bratislave, vo Viedni a Erlangene.
Vzdelanie a kariéra.
Počas štúdia v Bratislave bol diskriminovaný profesorským zborom, neskôr evanjelickou cirkevnou vrchnosťou za národné presvedčenie. Popri pastoračnom pôsobení sa usiloval o rozvoj národného kultúrneho života a hospodárske povznesenie ľudu. Zakladal nedeľné školy, na Bukovci založil a viedol potravné a úverné družstvo.
Dielo.
Publikovať začal počas štúdia v Bratislave, najmä pod vplyvom spolužiaka Krištofa Chorváta. V drobných príspevkoch v tlači uverejňoval materiály z rodného kraja, prostredia dolnozemských Slovákov a z iných oblastí, v ktorých pôsobil. Jeho najvýznamnejším dielom v tomto smere je historicko-etnografická monografia Myjavy, v ktorej s kolektívom spolupracovníkov načrtol obraz života a kultúry ľudu kopaničiarskeho kraja na začiatku 20. storočia. Zhromaždil v nej hodnotný etnografický materiál v skutočných súvislostiach a v podobe, v akej v tom čase existoval.
V histórii sa venoval dejinám cirkvi a biografiám národno-kultúrnych a cirkevných činiteľov. Do tlače prispieval článkami s pedagogickým a národno-politickým obsahom, prekladal a písal náboženskú literatúru. V rokoch 1908-18 redigoval časopis "Stráž na Sione", v rokoch 1918-19 noviny "Slobodný Slovák", v rokoch 1922-25 "Noviny spod Bradla".
Dielo:
Elina Mychajlivna Svitolinová

Elina Mychajlivna Svitolinová (; * 12. septembra 1994, Odesa) je ukrajinská profesionálna tenistka a juniorská šampiónka z French Open. Vo svojej kariére vyhrala na okruhu WTA Tour štyri turnaja vo dvojhre, keď triumfovala na júlovom Baku Cupu 2013, kde trofej obhájila aj v sezóne 2014, v máji 2015 potom ovládla turnaj v Marakéši a v marci 2016 zvíťazila v Kuala Lumpur. Dve trofeje pridala zo štvorhry.
Majstrovstvá ASEAN vo futsale mužov 2006

Majstrovstvá ASEAN vo futsale mužov 2006 bol v poradí 4. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 2.7. mája 2006 v Bangkoku, v Thajsku, za účasti 7 tímov. Nováčikom turnaja bolo družstvo Mjanmarska. Pôvodne sa malo zúčastniť aj družstvo Východného Timoru, odhlásilo sa však kvôli finančným problémom. Thajsko bolo organizátorom subkontinentálneho šampionátu druhýkrát, predtým hostilo toto podujatie v roku 2005, rovnako v Bangkoku. Všetky zápasy sa odohrali v aréne Indoor Stadium Huamark. Titul štvrtýkrát v rade získalo domáce , ktoré vo finálovom stretnutí zvíťazilo nad . Pre striebornú Indonéziu a bronzové to boli ich najlepšie umiestnenia.
Austrálsky ovčiak

Austrálsky ovčiak je stredne veľké plemeno psa. Tento pes je trošku podobný borderskej kólii.
História.
Tento pes bol vyšľachtený v Kalifornii z rôznych ovčiakov. Bol využívaný hlavne na pasenie oviec. Dnes je okrem toho využívaný aj ako záchranársky pes alebo spoločník. Potrebuje veľa pohybu. Začiatky tohto plemena sú pravdepodobne zo 16. – 17. storočia. Plemeno sa právoplatne uznalo (Európa) v roku 2007, pod číslo 342.
Povaha.
Je to veľmi priateľský, hravý a energický pes. Je vhodný k deťom. Veľmi rýchlo a rád sa učí rôzne povely a pokyny. Má silno vyvinutý obranný pud. K zvieratám a k ostatným ľuďom by sa mal správať dobre. Tento pes je vhodný pre život v exteriéri, ale dobre si zvykne aj na život v meste. Austrálski ovčiaci však tiahnu k separačným úzkostiam. Dĺžka života tohto psa je 13 – 15 rokov.
Laura Siegemundová

Laura Natalie Siegemundová (* 4. marec 1988, Filderstadt) je nemecká profesionálna tenistka. Vo svojej doterajšej kariére na okruhu WTA Tour vyhrala jeden turnaj vo dvojhre, keď na konci júla 2016 ovládla antukový podnik vo švédskom Bastad a tri deblové turnaje. V rámci okruhu ITF získala do augusta 2016 jedenásť titulov vo dvojhre a dvadsať vo štvorhre. Je víťazkou zmiešanej štvorhry na US Open 2016, kde triumfovala po boku Chorváta Mateho Pavića, s ktorým hrala na prvom turnaji.
Android Auto

Android Auto je štandard projekcie smartfónov, ktorý vyvinula spoločnosť Google, aby umožnila prevádzkovať operačný systém Android verzie 5.0 a vyššej v automobiloch cez displej autorádia na prístrojovej doske. Android Auto bolo predstavené 25. júna 2014 na Google I/O 2014. Mobilná aplikácia Android Auto bola vydaná 19. marca 2015.
Štandard ponúka vodičom ovládanie GPS navigácie, prehrávanie hudby, SMS, telefonovanie a vyhľadávanie na webe, cez dotykovú obrazovku a tlačidlá, hoci sa uprednostňuje hlasové ovládanie na zabezpečenie bezpečnej jazdy. Medzi kompatibilné aplikácie patria Google Maps, Google Play Music, MLB at Bat, Spotify, Songza, Stitcher, iHeart Radio, Radioplayer a TuneIn.
Hoci oficiálna webová stránka Android Auto uvádzala väčšinu výrobcov automobilov ako podporujúce Android Auto, mnoho vozidiel uvedených v roku 2015 a 2016 ho ešte oficiálne nepodporovalo.
Android Auto je súčasťou Open Automotive Alliance, ktorá bola predstavená 6. januára 2014 a je to spoločná snaha s 28 výrobcami automobilov a spoločnosťou Nvidia. V máji 2015 sa Hyundai stal prvým výrobcom, ktorý ponúkol Android Auto, keď ho sprístupnil v modeli Hyundai Sonata.
Partnerskí výrobcovia.
Výrobcovia automobilov, ktorí budú ponúkať Android Auto vo svojich autách, zahŕňajú Abarth, Acura, Alfa Romeo, Audi, Bentley, BMW, Cadillac, Chevrolet, Chrysler, Dodge, Fiat, Ford, GMC, Honda, Hyundai, Infiniti, Jaguar Land Rover, Jeep, Kia, Lamborghini, Lexus, Lincoln, Mahindra and Mahindra, Maserati, Mazda, Mercedes-Benz, Mitsubishi, Nissan, Opel, RAM, Renault, SEAT, Škoda, Subaru, Suzuki, Tata Motors Cars, Volkswagen, Volvo.
Medzi dodávateľov elektroniky patria Kenwood a Pioneer.
Wear OS

Wear OS (predtým Android Wear) je verzia operačného systému Android určená pre inteligentné hodinky a inú nositeľnú elektroniku. Spárovaním s mobilným telefónom s Androidom 4.3 a novším alebo iOS 8.2 a novším integruje technológiu Google Now a mobilné notifikácie v hodinkách. Tiež pridáva možnosť sťahovať aplikácie z Google Play Store.
Android Wear podporuje Bluetooth a Wi-Fi konektivitu, ako aj rad funkcií a aplikácií. Podporované zariadenia zahŕňajú Motorola Moto 360, LG G Watch a Samsung Gear Live. Medzi výrobcov patria ASUS, Broadcom, Fossil, HTC, Intel, LG, MediaTek, Imagination Technologies, Motorola, Qualcomm, Samsung, Huawei, Polar a TAG Heuer.
Počas prvých šiestich mesiacoch dostupnosti sa predpokladá, že sa predalo vyše 720 000 inteligentných hodiniek s Android Wear. K 15. januáru 2016 mal Android Wear medzi 1 a 5 miliónmi inštalácií aplikácií. Predpokladá sa, že Android Wear má podiel asi 10% trhový podiel na inteligentných hodinkách v roku 2015.
Coco Vandewegheová

Colleen „Coco“ Vandewegheová (* 6. december 1991, New York, štát New York) je americká profesionálna tenistka a juniorská víťazka dvojhry na US Open 2008. Vo svojej kariére vyhrala na okruhu WTA Tour dva singlové turnaje, oba na trávnatom Tenisovom turnaji v Rosmalen v rokoch 2014 a 2016 a jeden deblový turnaj, keď triumfovala s krajankou Bethanie Mattekovou-Sandsovou na BNP Paribas Open 2016. V rámci okruhu ITF získala dva tituly vo dvojhre a šesť titulov vo štvorhre.
Skladateľ

Skladateľ môže byť:
Martinský cintorín

Martinský cintorín môže byť:
Ťažký

Ťažký môže byť:
Ťažký (priezvisko)

Ťažký je slovenské priezvisko. Je rozšírené predovšetkým v okrese Brezno – najviac v Brezne a Čiernom Balogu, potom v Trnave a Banskej Bystrici.
Známi nositelia.
Pozri v článku Ťažký.
Těžký (priezvisko)

Těžký je české priezvisko s významom "ťažký". Najčastejšie je v mestách Opava, Trutnov, Ostrava a Praha. Na Slovensku sa vôbec nevyskytuje.
Známi nositelia.
Pozri v článku Těžký.
Sloane Stephensová

Sloane Stephensová (* 20. marec 1993, Plantation, Florida) je americká profesionálna tenistka. Vo svojej doterajšej kariére na okruhu WTA Tour vyhrala štyri turnaje, keď dokázala ovládnuť washingtonský Citi Open 2015, novozélandský ASB Classic 2016, mexický Abierto Mexicano Telcel 2016 a charlestonský Volvo Car Open 2016. V rámci okruhu ITF získala jeden titul vo dvojhre a jeden vo štvorhre.
Denisa Allertová

Denisa Allertová (* 7. marec 1993, Praha) je česká profesionálna tenistka, ktorá na okruh ITF vstúpila v roku 2008. Vo svojej doterajšej kariére na okruhu WTA Tour nevyhrala žiadny turnaj. V rámci okruhu ITF získala deväť titulov vo dvojhre a dva vo štvorhre. Počas profesionálnej kariéry porazila Simonu Halepovú a Angelique Kerberovú.
Kristina Mladenovicová

Kristina Mladenovicová (; * 14. máj 1993, Saint-Pol-sur-Mer) je francúzska profesionálna tenistka srbského pôvodu, víťazka troch Grand Slamov zo štvorhier, ktorá na okruh ITF vstúpila v roku 2007 a profesionálkou sa stala v sezóne 2008.
Základná škola (Bratislava, Medzilaborecká 11)

Základná škola Medzilaborecká 11 je základná škola v Bratislave, v mestskej časti Ružinov na Medzilaboreckej ulici. 
Školu tvorí 7 pavilónov a rozsiahly samostatný športový areál. 
História školy.
Vznik školy1. september 1964, prvou riaditeľkou školy bola p. Alžbeta Mičušíková. V školskom roku 1967/68 boli otvorené prvé dve triedy s rozšíreným vyučovaním anglického jazyka pre celý obvod BA II. Odvtedy sa každoročne uskutočňovali na škole prijímacie pohovory do takýchto tried. Škola postupne získala vynikajúci kredit. Dňa 10. septembra 1975 bola ZŠ Medzilaborecká premenovaná na ZŠ Karola Šmidkeho. V školskom roku 1976/77 sa novou riaditeľkou stala p. Amália Ščibravá. 11. januára 1990 sa konali na mimoriadnej pedagogickej rade prvé demokratické voľby. Riaditeľkou školy bola zvolená p. Elena Tvrdoňová, ktorá školu riadila do roku 2009. Od roku 2010 sa jej riaditeľkou stala Iveta J. Hajduová. V rokoch 20212023 sa k pôvodným piatim pavilónom dostavili ešte ďalšie dva. Na tento projekt sa mestskej časti Ružinov podarilo získať eurofondy vo výške 2,7 milióna eur. V roku 2024 prebrala štafetu riaditeľky M. Barnová. 
Známi absolventi.
Zoznam osobností:
Spádová oblasť.
Spádovú oblasť tvorí okrem Solivarskej ulice len východná časť sídliska Štrkovec:
Trebišovská, Komárnickáčísla (3050), Kapušianska, Medzilaborecká, Sečovská, Solivarská, Zálužická, Drieňováod Herlianskej po Tomášikovu, Tomášikovačísla (2137), Ružinovskáod Herlianskej po Tomášikovu, Čaklovská, Herlianska
Auto Union

Auto Union AG, Chemnitz bol nemecký automobilový koncern.
História.
Spoločnosť Auto Union AG bola založená (z finančných dôvodov) 29. júna 1932 (spätne k 1. novembru 1931) spojením firiem Audi, DKW, Horch a Wanderer počas hospodárskej krízy. Ktorej znakom sa stali štyri spojené kruhy, symbolizujúce jej členov. Automobilky však vyrábali automobily pod svojimi menami a logo sa objavovalo len na pretekoch Grand Prix, kde vozy "Auto Union Rennabteilung" boli rovnocennými súpermi Mercedesu. V roku 1964 logo automobilky prevzala firma Audi (vtedy niesla názov "Audi NSU Auto Union AG"), ktorá ho používa dodnes.
Modely Auto Union 1945 - 1965.
Po znovuzrodení Auto Union v západnom Nemecku vyrábala firma v Ingolstadte a Düsseldorfe automobily až do roku 1968 pod názvom DKW.
Let ČSA 584

Let ČSA 584 smeroval dňa 21. decembra 1948 z Prahy do Tel Avivu. Pred ďalším medzipristátím v Aténach sa pilot v zlom počasí a s blížiacim sa súmrakom rozhodol neletieť priamo do Atén, ale obletom Peloponézu sa vyhnúť búrke. Za zlej viditeľnosti sa zrútil neďaleko mesta Pylos. Pretože v tom čase prebiehala grécka občianska vojna, objavili sa špekulácie o zostrelení lietadla zo zeme potom, čo povstalci mylne interpretovali v núdzi vystrelené svetlice. Dôkazy potvrdzujúce túto hypotézu sa však nenašli. Miesto pádu lietadla bolo lokalizované až v nasledujúcich dňoch americkým vojenským prieskumným lietadlom. Záchranári dorazili pod vojenskou ochranou na miesto 23. decembra a našli všetky osoby na palube mŕtve a okradnuté.
LG Revolution

LG Revolution je androidový smartfón, ktorý vyrábala spoločnosť LG Electronics. Predstavený bol v januári a uvedený v máji 2011.
Obsahuje IPS kapacitný LCD displej s uhlopriečkou 4,3 palcov s rozlíšením 480 x 800 bodov s bodovou hustotou 217 ppi a operačný systém Android 2.2 aktualizovateľný na 2.3.
Systém na čipe je použitý typu Qualcomm MSM8655 Snapdragon S2 s procesorom 1,0 GHz Scorpion a grafický procesor je Adreno 205. Kapacita úložiska je 16 GB, rozšíriteľná microSD kartou do 32 GB, pričom 16 GB karta je súčasťou dodávky.
Primárna kamera má rozlíšenie 5 MP, sekundárna 1,3 MP. Batéria je odnímateľná typu Li-Ion s kapacitou 1500 mAh.
LG DoublePlay

LG DoublePlay je androidový smartfón, ktorý vyrábala spoločnosť LG Electronics pre mobilného operátora T-Mobile. Predstavený a uvedený bol v októbri 2011.
Obsahuje QWERTY klávesnicu, kapacitný TFT displej s uhlopriečkou 3,5 palcov s rozlíšením 320 x 480 bodov s bodovou hustotou 165 ppi a operačný systém Android 2.3.
Používa čipset Qualcomm Snapdragon s procesorom 1,0 GHz Scorpion, kapacita vnútorného úložiska je 2 GB, rozšíriteľná microSD kartou do 32 GB a pamäť RAM je 512 MB. 
Primárna kamera má rozlíšenie 5 MP, sekundárna kamera chýba. Batéria je odnímateľná typu Li-Ion s kapacitou 1500 mAh.
Miroslavské kopce

Miroslavské kopce sú národná prírodná pamiatka č. 2265, tvorená siedmimi samostatnými vrchmi - "Větrník, Přední a Zadní Markův kopec, Ve vinohradu, U letiště, U kamene a Zmrzlé" v katastrálnom území obce Miroslav, geomorfologicky patriacimi k Olbramovickej pahorkatine (súčasť Drnholeckej pahorkatiny v Dyjsko-svrateckom úvale). Výmera je 30,8 ha, nadmorská výška 234-297 m. Zriadená bola vyhláškou č. 454/2004 Zb. s účinnosťou od 15. augusta 2004. Správu vykonáva SCHKO Pálava.
Ochrana.
Predmetom ochrany sú skalné spoločenstvá a vegetácia teplomilných stepných lád s výskytom chránených druhov rastlín a živočíchov. Územie rezervácie je poškodené poľnohospodárskou činnosťou, na Prednom Markovom kopci stojí vodojem. Podľa plánu starostlivosti by malo dôjsť k odstráneniu nepôvodných drevín, najmä agátu a borovice čiernej.
Geológia.
Podložie je tvorené polymiktným miroslavským zlepencom karbónského veku (stefan) a neogénnymi (egenburg-otnang) brakickými až sladkovodnými kremennými pieskami s telesami piesčitých ílov a štrkov. Kvartérny pokryv tvoria pleistocénne spraše a holocénne piesčitohlinité sedimenty.
Flóra.
Najhodnotnejším a zároveň najrozšírenejším porastom sú širokolisté suché trávniky, pre ktoré sú typické stoklas vzpriamený, kostrava žliabkatá, mednička sedmohradská, ometlina štíhla, cesnak žltý, modrica nebadaná, menej častý je sezel feniklový, klinček kartuziánsky, oman vŕbolistý, chlpánik Bauhinov, v nízkych trstnatých trávnikoch dominuje kostrava valeská, ostrica nízka a kavyľ vláskovitý, dopĺňajú ich jagavka konáristá, sezel sivý, nátržník piesočný alebo dúška včasná, na zlepencových odkryvoch rastie kostrava sivá, tarica horská, lomikameň trojprstý, rozchodník prudký, v skalných štrbinách slezinník rutovitý. Z osobitne chránených rastlín sú zastúpené astra kopcová, zlatovlások obyčajný, kozinec vičencovitý, nevädza Triumfettova, guľôčka bodkovaná, slamiha piesočná, poniklec lúčny, divozel tmavočervený a rad ďalších.
Fauna.
Zo zástupcov teplomilnej entomofauny to sú modlivka zelená, bystrušky, húseničiar pižmový, hrobárik veľký, hnojníci, zlatohlávok uhorský, krasoňi, pásavky a májky, z motýľov piadivka zanovätníková, očkáň ovsíkový, zo stavovcov jašterica krátkohlavá a vtáky - strnádka lúčna, prepelica poľná, jarabica poľná, pŕhľaviar červenkastý, penica jarabá, krutohlav hnedý alebo ďateľ hnedkavý.
Bílý kříž

Bílý kříž je prírodná rezervácia ev. č. 1835 neďaleko obce Stálky v okrese Znojmo v nadmorskej výške 370 - 440 metrov. Oblasť spravuje AOPK ČR.
Ochrana.
Predmetom ochrany je vegetácia na prudkých, slnečných skalnatých svahoch s nadväzujúcim druhovo a vekovo pestrým lesným porastom, osobitne chránené druhy rastlín a živočíchov, estetická hodnota územia.
Anton Löwe

Anton Löwe (* asi 1740, Ulm, Nemecko† okolo 1800, Bratislava) bol kníhkupec, kníhtlačiar a vydavateľ.
Kariéra.
V rokoch 177093 bol majiteľom kníhkupectva a v rokoch 178390 aj tlačiarne v Bratislave. Vydával tu historické, geografické a náboženské publikácie a divadelné hry, prevažne v nemčine.
Produkcia tlačiarne.
Z jeho tlačiarne vyšlo napr:
IceWarp

IceWarp, Inc. je softvérová firma, založená v roku 1998 so sídlom v Springfielde, vo Virgínii v USA. Zaoberá sa vývojom softvérových nástrojov pre internetovú komunikáciu, poštových serverov a Groupware pre veľké firemné siete.
Spoločnosť sídli v Česku, USA, Rusku, Nemecku a Indii.
Produkty.
IceWarp Mail Server - poštový server s kompletným Groupware riešením pre firemné siete. Mail server možno prevádzkovať v cloude aj nainštalovaný na vlastnom serveri s operačnými systémami Windows, CentOS, Debian, Red Hat a Ubuntu. Posledná stabilná verzia je 13.0.2. Softvér je známy aj pod skorším označením Merak.
Ferdinand Písecký

Ferdinand Písecký (pseud. Jiří Mařín; * 25. november 1879, Praha-Žižkov – † 25. október 1934, Bratislava, pochovaný v Modre) bol český pedagóg a publicista pôsobiaci na Slovensku, pobočník generála M. R. Štefánika, autor čítaniek a divadelných hier.
Život a kariéra.
Po skončení strednej školy pracoval krátky čas ako dopravný elév železničnej služby v Bosne, potom študoval na Filozofickej fakulte Karlovej univerzity v Prahe. Bol profesorom strednej školy v Prahe a učiteľských ústavov v Příbore a Jičíne. Po vypuknutí 1. svetovej vojny prešiel na jeseň 1914 na ruskú stranu. Ako legionár pôsobil v Astracháni a Caricyne, neskôr pri juhoslovanskej divízii v Odese, neskôr bol pridelený k srbskému veľvyslanectvu v Petrohrade. V roku 1916 bol vyslaný ako kuriér do Londýna k T. G. Masarykovi. V roku 1918 ako kapitán a pobočník generála M. R. Štefánika založil v Japonsku kanceláriu Československej národnej rady. Po vzniku Československej republiky (ČSR) rokoval so zástupcami Podkarpatskej Rusi o jej pripojení k ČSR.
Od marca 1919 bol riaditeľom Učiteľského ústavu v Modre, v rokoch 19261929 krajinským školským inšpektorom pre učiteľské ústavy na Slovensku, v rokoch 19291932 vládnym radcom a v rokoch 19321934 bol prednostom referátu Ministerstva školstva a národnej osvety v Bratislave.
Bol členom pedagogickej spoločnosti slovenskej, najprv podpredsedom, potom predsedom. Je nositeľom Československého vojnového kríža (1918), Československej rev. medaily, Československej medaily za víťazstvo, francúzskeho Radu čestnej légie a talianskeho vojnového kríža.
Publicistická činnosť.
Bol predstaviteľom centralistickej školskej politiky na Slovensku v duchu oficiálneho čechoslovakizmu, organizátorom pedagogického a kultúrneho života medzi učiteľmi. Ako autor spolupracoval na zostavovaní slovenských čítaniek pre učiteľské ústavy. Bol autorom divadelných hier pre mládež, básnických zbierok a spomienkových próz. Bol redaktor edícií "Knižnica našej školy", "Papršteky" a "Divadelná knižnica slovenskej mládeže". Bol spoluzakladateľom pedagogického časopisu "Naša škola", bol iniciátorom časopisu "Úsmev" a "Mladý život", redigoval detský časopis "Slovenské jaro".
V rozsiahlej publicistickej činnosti sa zameriaval na metodiku vyučovania a dejiny pedagogiky, biografické príspevky o československých pedagógoch, na aktuality kultúrneho, politického a spoločenského života, zapojil sa do diskusie o reforme školstva a slovenského pravopisu. Uverejňoval v časopisoch Legionár, Ľudová politika, Národná škola slovenská, Naša škola, Politika, Slovenská škola, Slovenský denník, Slovenský učiteľ a i.
Kocúr (časopis)

Kocúr bol humoristický časopis, ktorý vychádzal na Slovensku od roku 1919.
Bol to humoristicko-satirický časopis autonomistického smeru, riadený Slovenskou národnou stranou Rázusovou. Časopis vychádzal v Martine raz mesačne, dvakrát mesačne. 
So XVII. ročníkom (1939) verenosť nebola spokojná, pozri článok v novinách - "Satira - soľ doby. Nešlo by zdokonaliť jediný slovenský humoristický časopis?" (In: Slovenská sloboda, r. 11, č. 122, Turíce 1939, s. 9)
Periodicita.
Začal vychádzať v máji 1919.
Open Automotive Alliance

Open Automotive Alliance (OAA) je aliancia výrobcov automobilov a technologických spoločnosti, ktorá je zameraná na použitie Androidu v automobiloch. Bola predstavená na CES 6. januára 2014.
Tvrdá voda

Tvrdá voda obsahuje zvýšené hodnoty rozpustených minerálnych látok. Zvyčajne ide o dva prvky, a to vápnika a horčíka, v menšej miere to môžu byť stroncium, oxidy železa a mangánu. Podľa obsahu aniónov kyselín rozlišujeme prechodnú (uhličitanovú) a trvalú tvrdosť vody, ktorú spôsobujú najmä sírany. Pretekaním tvrdej vody, či jej zohrievaním, sa z týchto prvkov vytvára vodný kameň. Ten sa postupne usadí všade tam, kde táto voda pretečie.
Tvrdá voda vzniká obohacovaním podzemnej vody o minerálne látky, najčastejšie pri jej prechode horninovým prostredím, v ktorom dominujú karbonátové horniny ako sú vápence a dolomity.
Tvrdosť vody ovplyvňuje jej použitie pre domácnosti aj priemysel.
Tvrdá voda má niekoľko nevýhod:
Ako merať tvrdosť vody.
Tvrdosť vody sa dá odmerať viacerými spôsobmi:
Ako zmäkčiť tvrdú vodu.
Tvrdú vodu možno zmäkčiť viacerými spôsobmi:
Kéfisodotos Mladší

Kéfisodotos () bol grécky sochár v 4. storočí pred Kr.
Kéfisodotos bol syn slávneho aténskeho sochárskeho majstra Praxitela. Volal sa po svojom starom otcovi a bol už štvrtým sochárom v rodine. So svojim otcom a bratom Timarchom pracovali prevažne na gréckej pevnine, ale prijímali objednávky i inde (na ostrovoch i v Malej Ázii).
Aj keď zdedil po otcovi veľké umelecké nadanie, nezaraďujú ho k najslávnejším sochárom. Zo zachovaných diel sa mu pripisuje Faniciulla alebo Dievčina z Anzia, objavená v ruinách jednej z víl rímskeho cisára Nera. Datujú ju do druhej polovice 3. stor. pred Kr. a patrí k vzácnym helenistickým originálom objavených na pôde Talianska. Toto dielo je zbavené klasických konvencií a svedčí o novej estetike, odlišnej od Feidiovej, ktorý sa zameral hlavne na dosiahnutie ideálnej ľudskej podoby.
O sochárskych dielach Kéfisodota (už nezachovaných) nám podávajú svedectvá starovekí autori a epigrafické nálezy na podstavcoch. Rímsky spisovateľ Plínius o jeho dielach uvádza: „"Od neho je všeobecne známe obdivuhodné súsošie v Pergame, kde prsty zápasníkov, vtlačené do tela, sú také prirodzené, že celkom potláčajú u pozorovateľa predstavu mramoru. V Ríme je možné od neho vidieť Latonu vo svätyni na Palatíne, Venušu v pomníkoch Pollia Asinia a medzi stĺporadím Octavie (Porticus Octaviae) v chráme bohyne Juno Aesculapa a Dianu."“ Staroveký cestovateľ Pausanias na svojich cestách po Grécku videl spoločné diela synov Praxitela, a to v aténskom chráme boha Area sochu bohyne vojny Enyo a oltár v boiótskych Tébach, na pôvodnom mieste "Kadmovho paláca" (na námestí akropole), najpozoruhodnejšej tébskej pamiatky.
Medzi stratené diela bratov patrí socha aténskeho dramatika Menadra, ktorej podstavec s nápisom objavili v Atike. Niektoré repliky (aj fresky, Menandrova freska z vily v Pompejách) tejto sochy sa zachovali. Menander sedí pohodlne na stoličke, hlavu má vztýčenú a v tvári má výraz svetaskúseného muža. V Atike bol objavený aj podstavec s nápisom pôvodne nimi zhotovenej sochy ich strýka Theoxenida.
Google TV

Google TV bola Smart TV platforma od spoločnosti Google. Na platforme sa podieľali aj ďalšie firmy ako Intel, Sony alebo Logitech. Google TV vyšla prvýkrát v októbri 2010. Google TV má v sebe integrovaný operačný systém Android, ktorý spolupracuje s webovým prehliadačom Chrome a vytvára tak interaktívne televízne prostredie. Google TV uspela v júni 2014 ako Android TV.
Android TV

Android TV je a smart TV platforma, ktorú vyvíja Google. Založená je na operačnom systéme Android 5.0 ("Lollipop") alebo novšom, vytvára interaktívny televízny zážitok cez 10-palcové používateľské rozhranie. Predstavená bola prvýkrát dňa 25. júna 2014 na Google I/O 2014 ako nasledovník Google TV.
Android TV môže byť zabudovaná do televíznych prijímačov a samostatných digitálnych prehrávačov. Používatelia majú prístup na Google Play Store na sťahovanie Android aplikácií, vrátane streamovacích služieb ako Netflix a Hulu, ako aj hier. Platforma zdôrazňuje hlasové vyhľadávanie na rýchle nájdenie obsahu alebo na odpovedanie na otázky (napríklad ktoré filmy boli nominované na cenu akadémie v určitom roku).
Televízne rozhranie je rozdelené zvislo na tri sekcie: odporúčania hore, ktoré sa menia na základe sledovaných titulov, mediálne aplikácie v strede a hry na spodu V rozhraní sa dá navigovať pomocou herného ovládača, diaľkového ovládača alebo mobilnej aplikácie. Android TV podporuje aj Google Cast, technológiu, ktorá je za prehrávačom Chromecast, ktorá umožňuje použiť mobilné zariadenie na výber a ovládanie prehrávania médií na TV.
Čapková

Čapková je ženská podoba priezviska Čapek, Čapko alebo Čapka, napr.:
Capková

Capková je ženská podoba priezviska Capko, Capka alebo Capek napr.:
Fat Old Sun

„Fat Old Sun“ je skladba britskej hudobnej skupiny Pink Floyd, ktorej autorom je David Gilmour. Skladba sa nachádza na albume "Atom Heart Mother" (1970).
Live a alternatívne verzie.
Skladba bola súčasťou Atom Heart Mother World Tour (1970-71), kde bola pretransformovaná z folkovej balady na predĺžený progresívny jam. 
Neskôr získala väčšiu slávu hlavne vďaka Gilmourovej sólovej tvorbe. V akustickej podobe zaznela na jeho akustickom turné (2001-02). Ďalej bola súčasťou setlistu aj na jeho ďalšom turné, a to On An Island Tour (2006), kde zaznela už skôr v pôvodnej podobe. Live verzie je možne vidieť z predstavení v Royal Albert Hall ("Remember That Night" - 2007) a v poľskom Gdansku ("Live in Gdansk" - 2008). „Fat Old Sun“ bola taktiež súčasťou aj nasledujúceho turné Rattle That Lock Tour (2015-16).
Presence

Presence je siedmy štúdiový album anglickej rockovej hudobnej skupiny Led Zeppelin. Pod ich vlastnou značkou, Swan Song Records, ho skupina vydala 31. marca 1976. Album bol komerčne úspešný, dostal sa na prvé miesto hudobných rebríčkov v Spojenom kráľovstve, ako aj v Spojených štátoch, kde bol trojnásobne platinový. Na rozdiel od priatia na hudobnom trhu sa album stretol s menej priaznivým ohlasom zo strany hudobnej kritiky.
Materiál na album vznikal v búrlivých časoch histórie skupiny, kedy bol spevák Robert Plant v rekonvalescencii po ťažkej dopravnej nehode. Napriek všetkým okolnostiam označuje Jimmi Page projekt "Presence" ako jeden z najdôležitejších. Dokázali ním, že môžu uspieť aj napriek akémukoľvek zmätku a ťažkostiam.
Zoznam skladieb.
Autormi všetkých skladieb sú Jimmy Page a Robert Plant (okrem zadaných výnimiek)
Bonusy na edícii Deluxe
Majstrovstvá ASEAN vo futsale mužov 2007

Majstrovstvá ASEAN vo futsale mužov 2007 bol v poradí 5. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 26.31. marca 2007 v Bangkoku, v Thajsku, za účasti dovtedy rekordných 8 tímov. Nováčikom turnaja bolo družstvo Austrálie. Thajsko bolo organizátorom subkontinentálneho šampionátu tretíkrát, predtým hostilo toto podujatie v rokoch 2005 a 2006, vždy v Bangkoku. Všetky zápasy sa odohrali v aréne Indoor Stadium Huamark. Titul piatykrát v rade získalo domáce , ktoré vo finálovom stretnutí zvíťazilo nad .
Anna Dušková

Anna Dušková (* 30. december 1999, Nymburk) je bývalá česká krasokorčuliarka súťažiaca v kategórii športových dvojíc. V minulosti súťažila aj v ženskej sólovej kategórii. 
Spoločne so svojim prvým partnerom Martinom Bidařom sú prvými českými krasokorčuliarmi v histórii, ktorí získali titul juniorských majstrov sveta (v roku 2016), držiteľmi troch strieborných medailí z juniorských súťaží prestížnej série „"Grand Prix"“ (Linz 2015, Finále juniorskej „Grand Prix“ 2015 a 2016) a dvojnásobnými juniorskými majstrami Česka.
Kariéra.
Narodila sa v českom meste Nymburk, odkiaľ sa rodina presťahovala do Lysej nad Labem. Korčuľovať začala ako šesťročná na podnet učiteliek v materskej škole. Spočiatku trénovala ako sólistka, ako jedenásťročnú ju ale spojila trénerka Eva Horklová s rovesníkom Martinom Bidařom pre ktorého hľadala vhodnú partnerku. Okrem súťaženia v kategórii športových dvojíc obaja pokračovali aj v súťažiach jednotlivcov. Predovšetkým Dušková dosahovala aj ako sólistka výborné výsledky (juniorská majsterka Česka, tretie miesto na seniorských majstrovstvách Česka). Nakoniec sa však rozhodli naplno venovať príprave na súťaže športových dvojíc.
Partnerstvo s Martinom Bidařom.
Medzinárodnú juniorskú kariéru Dušková s Bidařom odštartovali v sezóne 2013/2014. Na oboch súťažiach série „Grand Prix juniorov“ sa umiestnili v prvej desiatke - v Košiciach v septembri 2013 obsadili 8. miesto, v októbri v Ostrave skončili na 6. mieste. Kvalifikovali sa na svoje prvé juniorské majstrovstvá sveta a skončili na desiatej priečke. Na svetovom šampionáte v bulharskej Sofii štartovala Dušková aj v sólovej kategórii žien, pričom skončila tridsiata druhá.
V októbri 2017 si poranila koleno pri páde na ľad. Dokázala sa však pripraviť na februárové olympijské hry 2018 v Pchjongčchangu, kde bola členkou českej výpravy. S Bidařom obsadili 14. miesto a na marcových majstrovstvách sveta v Miláne vybojovali jedenáste miesto. Na konci apríla 2018 spoločne oznámili ukončenie spolupráce, lebo Bidař chcel v novom olympijskom cykle trénovať viac v zahraničí, kým Dušková s ohľadom na štúdium zostala v Prahe. V roku 2019 sa stal jej partnerom Radek Jakubka, s ním však už neabsolvovala žiadne profesionálne preteky.
V júni 2020, ako dvadsaťročná, oznámila ukončenie profesionálnej kariéry pre dlhodobé zranenia, najmä trikrát operované pravé koleno. Poslednými pretekmi sa tak stala jazda na zimnej olympiáde 2018. Rozhodla sa zamerať na štúdium všeobecného lekárstva na 1. lekárskej fakulte Univerzity Karlovej na ktoré nastúpila v akademickom roku 2019/2020.
Štátny znak Namíbie

Štátny znak Namíbie má rovnaký vzor ako na štátnej vlajke a štítonosičmi sú dva oryxy. Na piesočnej dune pod štítom je vyobrazená rastlina velvíčia, ktorá rastie na púšti Namib. Klenotom je orliak jasnohlasý, stojaci na náčelníckej čelenke. Pod piesočnou dunou je biela stuha na ktorej je napísané národné motto krajiny: "Unity, Liberty, Justice" (Jednota, sloboda, spravodlivosť). Štátny znak bol zavedený naraz so štátnou vlajkou. Objavuje aj na prezidentskej vlajke.
Android Things

Android Things (kódový názov Brillo alebo Projekt Brillo) je platforma založená na operačnom systéme android od spoločnosti Google, predstavená na Google I/O 2015. Je zameraná na použitie s nízkoenergetickými zariadeniami s malou pamäťou Internet of Things (IoT), ktoré sú obyčajne vyrobené z rôznych platforiem mikrokontrolérov.
Má podporovať Bluetooth low energy a Wi-Fi.
Spolu s Brillo, Google tiež predstavil protokol Weave, ktorý majú používať tieto zariadenia na komunikáciu s inými zariadeniami a predpokladá, že sa zavedie aj medzi inými operačnými systémami pre IoT.
Internet vecí

Internet vecí (angl. "Internet of things", skratka IoT) je v informatike označenie pre prepojenie zariadení/objektov/ľudí s internetom. Pri tomto type zariadení sa často využíva pripojenie Wi-Fi a/alebo Bluetooth. Prepojené zariadenie by malo byť najmä bezdrôtové a malo by priniesť nové možnosti vzájomnej interakcie nielen medzi jednotlivými systémami a tiež priniesť nové možnosti ich ovládania, sledovania a zabezpečenie pokročilých služieb.
Problémom však sú rôzne existujúce štandardy pre komunikáciu rôznych skupín výrobcov, medzi ktoré patria Open Interconnect Consortium (Intel, Samsung, Dell, Broadcom…), AllSeen Alliance (Cisco, LG, Microsoft, Qualcomm, Sharp…), Industrial Internet Consortium a OGC Sensor Web Enablement.
Príklady.
Novo schválený protokol Bluetooth 4.2 definuje protokol 6LoWPAN, ktorým komunikujú „múdre žiarovky“. Ak bude televízor schopný nadviazať kontakt so žiarovkou, bude možné zaistiť optimálne nastavenie farebnej teploty svetla, ktorou žiarovka svieti vo vzťahu k aktuálnemu nastaveniu jasu a farebnej teploty obrazovky televízora. Vo výsledku tak zlepší používateľský zážitok.
V roku 2014 už môže inteligentná váha pomocou bezdrôtového prenosu oznámiť nameraný údaj aplikácii v mobilnom telefóne. Aplikácia môže mať vďaka vstavaným snímačom prehľad o denne nachodených krokoch, intenzite fyzickej aktivity (chôdza, beh, cvičenie), prekonanej vzdialenosti a prevýšení (pomocou pozičného systému GPS), cez športový náramok potom môže byť sledovaný tep, teplota tela i okolia, vlhkosť a podobne. Zo všetkých získaných údajov je potom možné človeku odporučiť zmenu intenzity záťaže, návštevu lekára, ale aj zdieľať všetko na sociálnych sieťach na zvýšenie motivácie a ďalšie povzbudenie.
Odhaduje sa, že v blízkej budúcnosti bude prepojených 200 miliárd zariadení a trhová hodnota sa odhaduje na 80 miliárd dolárov.
Bezdrôtová komunikácia

Bezdrôtová komunikácia je komunikácia, ktorá spočíva v spojení dvoch subjektov iným spôsobom, než mechanicky (káblom). Podľa typu nosného média môžeme rozlišovať medzi komunikáciou optickou (svetlo), rádiovou a sonickou (zvuk). Vzdialenosť medzi komunikujúcimi bodmi môže byť od niekoľkých metrov (infračervený ovládač televízora) do miliónov kilometrov (komunikácia družíc v kozmickom priestore). Bezdrôtovú komunikáciu vnímame ako jeden z odborov v telekomunikáciách.
Termín bezdrôtová technológia je používaný v odbore mobilných zariadení, ako sú mobilné telefóny, PDA, ale nájdeme ju aj v GPS zariadeniach, satelitnej televízii a inde. V zásade sa pri bezdrôtovej komunikácii vždy používa vlnenie určitej frekvencie.
Termín bezdrôtové pripojenie označuje pripojenie k počítačovej sieti (najčastejšie Internet) využívajúce bezdrôtovú komunikáciu.
Oficiálnym objaviteľom bezdrôtovej komunikácie je Nikola Tesla.
Ondrej Bubniak

 Ondrej Bubniak (* 22. november 1924, Dúbrava) bol slovenský vojnový veterán. Umrel 17. marca 2023.
Život.
Ondrej Bubniak sa narodil 22. novembra 1924 v Dúbrave v okrese Liptovský Mikuláš. Jeho rodina sa následne presťahovala do Francúzska, kde si jeho otec našiel prácu ako baník. Bubniakovci na dlhší čas zakotvili v mestečku Saint Leonard de Noblat. Ondrej Bubniak vyštudoval vo Francúzsku gymnázium. Za zásluhy v odboji dostala rodina Ondreja Bubniaka ponuku na francúzske občianstvo. Po skončení Druhej svetovej vojny jeho otec vážne ochorel, a tak sa celá rodina rozhodla vrátiť na Slovensko. Ondrej Bubniak sa zúčastnil osláv 70. výročia vylodenia spojencov v Normandii. Tam sa stretol so spolubojovníkmi, ale aj s britskou kráľovnou Alžbetou, americkým prezidentom Barackom Obamom a prezidentom Francúzskej republiky Francoisom Hollandom. 27. novembra 2015 mu bolo udelené francúzske štátne vyznamenanie Rad čestnej légie , V. triedyRytier. Týmto vyznamenaním mu Francúzsko vzdalo hold za to, že riskoval svoj život v boji za oslobodenie krajiny. Umrel 17. marca 2023.
Druhá svetová vojna.
Do povstaleckých bojov vo Francúzsku sa zapojil ako 19-ročný. V roku 1944 sa pridal k francúzskym odbojárom a po vylodení Spojencov v Normandii vyhadzovali do povetria železničné a cestné mosty a bránili presunu nemeckých jednotiek k miestu vylodenia spojencov. Bol zaradený do Francúzskych vojenských síl vnútra (FFI - Forces françaises de l'intérieur). Zúčastnil sa oslobodzovania kraja Limousin, miest Limoges a St. Nazaire. Zúčastnil aj na oslobodzovaní väzňov zo zajateckých táboroch.
Majstrovstvá ASEAN vo futsale mužov 2008

Majstrovstvá ASEAN vo futsale mužov 2008 bol v poradí 6. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 27.31. augusta 2008 v Bangkoku, v Thajsku, za účasti 8 tímov. Nováčikom turnaja bolo družstvo Laosu; Thajsko sa zasa predstavilo s tímom, ktorý bol zložený prevažne z hráčov do 21 rokov. Thajsko bolo organizátorom subkontinentálneho šampionátu štvrtýkrát, predtým hostilo toto podujatie v rokoch 2005, 2006 a 2007, zakaždým v Bangkoku. Všetky zápasy sa odohrali v aréne Nimibutr Stadium. Titul šiestykrát v rade získalo domáce , ktoré vo finálovom stretnutí zvíťazilo nad .
Tomáš Klíma

Tomáš Klíma (* 13. jún 1990, Ilava) je slovenský hokejový útočník. Hráva na pozícii centra. Je odchovancom klubu MHK Dubnica nad Váhom.
Klubový hokej.
Tomáš Klíma začínal s hokejom v rodnej Dubnici nad Váhom, v klube MHK Dubnica nad Váhom, rovnako ako jeho dvojča Lukáš a ich o sedem rokov starší brat Jozef. So svojou dvojičkou Lukášom prestúpili z Dubnice nad Váhom už v dorasteneckom veku. Ich spoločné kroky smerovali pred sezónou 2006/07 do Česka do klubu HC Litvínov, kde hrali dorasteneckú extraligu. Sezónu 2007/08 začal v klube HC Litvínov už v juniorskom tíme, ale spoločne s bratom sa vrátili na Slovensko, kde sezónu dokončili v dorasteneckom mužstve klubu HK Dukla Trenčín. Nasledujúce dve sezóny odohral v Dukle Trenčín za juniorské mužstvo. V tej druhej, ktorou bola sezóna 2009/10 si už ale pripísal aj štarty v seniorských súťažiach. Za "A" mužstvo Dukly Trenčín nastúpil v 9 stretnutiach a ďalšie 3 zápasy odohral v 1. hokejovej lige v drese klubu HC Dukla Senica. Ďalšiu sezónu začal v Dukle Trenčín, ale spoločne s bratom Lukášom prestúpili do klubu HC Energie Karlovy Vary pôsobiace v Českej extralige. Počas sezóny vypomohol v piatich stretnutiach aj klubu SK Kadaň v Českej 1. hokejovej lige. Za HC Energie Karlovy Vary si zahral play-off aj v extralige a aj v extralige juniorov. Práve v play-off juniorskej extraligy sa stal najlepším strelcom, keď zaznamenal 6 gólov. V tejto sezóne si obliekol aj reprezentačný dres Slovenska v dvoch prípravných stretnutiach. Novú sezónu odohral striedavo za HC Energie Karlovy Vary v Českej extralige a HC Most v Českej 1. hokejovej lige. Sezónu 2012/13 začal ešte v klube HC Energie Karlovy Vary, ale dokončil ju v Dukle Trenčín. Tam odohral aj celú nasledujúcu sezónu. Pred sezónou 2014/15 podpísal zmluvu s klubom MHC Martin, kde sa opäť stretol so svojím bratom Lukášom. Obaja však v klube predčasne skončili. Nasledujúcu sezónu odohral za klub HKM Zvolen a pred sezónou 2016/17 podpísal zmluvu s klubom HC Košice.
Majstrovstvá ASEAN vo futsale mužov 2009

Majstrovstvá ASEAN vo futsale mužov 2009 bol v poradí 7. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 8.14. júna 2009 v Hočiminivom Meste, vo Vietname, za účasti 7 tímov. Nováčikom turnaja bolo družstvo Východného Timoru. Naopak, pôvodne sa mali zúčastniť aj Macao a Brunej, Brunej sa odhlásil 2 dni pre začatím turnaja. Thajsko sa opäť predstavilo iba s tímom, ktorý bol zložený prevažne z hráčov do 21 rokov. Všetky zápasy sa odohrali v aréne "Phú Thọ Indoor Stadium" (vietnamsky "Nhà thi đấu Phú Thọ") s kapacitou 5 000 divákov. Titul siedmykrát v rade získalo , ktoré vo finálovom stretnutí zvíťazilo nad domácim . Strieborný Vietnam získal svoju prvú medailu.